Her kan du læse et par overvejelser, du skal gøre dig, hvis du skal lave den bedst mulige planlægning af dine arbejdstider:
Du har nemmere ved at forlænge døgnet end at forkorte det.
Det er sundere for dig, at du arbejder så få nætter om ugen. Arbejder du en hel uge på hvert skift, opstår der en konstant ubalance i din krop.
Undgå, at dine nattevagter er længere, end dine vagter normalt er.
Forsøg at indhente din søvnmangel, efter du har haft en periode med nattevagter.
Planlæg så mange friweekender som muligt.
Planlæg altid så langt ud i fremtiden, som det er muligt.
Tal med din arbejdsgiver. Din arbejdsgiver kan ikke hjælpe dig med planlægningen, hvis ikke de kender de udfordringer, skiftende arbejdstider kan give dig.